Twee motorfietsryers sterf in BloemfonteinDie motorfietsongeluk op 6 Februarie 2015 sowat 8 km buite Bloemfontein waartydens twee persone gesterf het Foto: ER24 Twee persone, wat saam op ŉ motorfiets gery het, is Vrydagaand dood in ŉ ongeluk op die N8, sowat 8 km buite Bloemfontein. “Twee mense, ŉ man en ŉ vrou, het noodlottige beserings opgedoen,” het ŉ woordvoerder van ER24 in ŉ verklaring gesê. “Al twee het op die motorfiets gery.” Volgens ooggetuies het die persone ŉ vragmotor naby ŉ vulstasie op die N8 getref. “Hulle is albei op die toneel dood verklaar.” Die oorsaak van die ongeluk is nog nie bekend nie. Owerhede stel ondersoek in.